Payvandchilarning malakasini nazorat qilish

|
Payvandchilarning malakasini nazorat qilish
|
bet | 4/5 | Sana | 08.02.2024 | Hajmi | 72,5 Kb. | | #153307 |
Bog'liq Lecture-1 ma’ruza tashqi nazorat va vizual nazorat qilish reja1.4 Payvandchilarning malakasini nazorat qilish
Buyumlarni payvandlashga tayyorlashni va payvandlash jarayonini sinchiklab reja asosida nazorat qilish payvandchilarning tayyorgarlik darajasini tekshirmasdan turib samarli bo‘lmaydi. Bir qator ishlab chiqarishlar uchun (masalan, montaj qilish vaqtida quvurlarning payvandlash) braklarning 70% dan ortig‘i payvandchilarning aybi bilan vujudga keladi. SHuning uchun konstruksiyalarni tayyorlashning texnologik jarayonining barcha bosqichlarida ularning malakasini bilish kerak. Buning uchun tibbiy fiziologik va malakaga oid ko‘rsatkichlarni tekshirib turish lozim. Dastavval, payvandchilarning malakasini ularni ma’lum bir payvandlash ishlarini bajarishga ruxsat berishdan oldin hisobga olish zarur. Bundan tashqari, ishlab chiqarish jarayonida payvandchilar takroriy sinovlardan davriy ravishda o‘tkazib turilishi kerak.
Payvandchilarning malakasini tekshirish uchun korxona ma’muriyati ba’zan davshaxtexnazorat yo‘riqchisi ishtirokida malakani tekshirish komissiyasini tashkil etadi. Sinovlar tegishli buyum namunalarini payvandlashni kirishgan holda payvandlash ishlari nazariyasi va amaliyoti bo‘yicha o‘tkaziladi. Bunda namunalar xuddi haqiqiy buyum kabi o‘shanday sharoitda va fazoviy holatda payvandlanadi. Payvandlangan namunalar tashqi ko‘rikdan so‘ng buzmaydigan nazoratning barcha usullari bilan tekshiriladi, shuningdek mexanik sinovdan o‘tkaziladi. Sinovlar uchun namunalar soni “Payvandchilarni attestatsiyadan o‘tkazish qoidalari” bilan belgilanadi.
1.5. Tashqi ko‘zdan kechirish
Tashqi kuzatish orqali zagotovkalarni payvandlashga tayyorlash va yig‘ish sifati payvandlash jarayonida choklarni bajarishi sifati va tayyor payvand birikmalarning sifati tekshiriladi. Odatda nazorat qilishning boshqa ko‘rinishlaridan qa’tiy nazar tashqi ko‘zdan kechirish orqali barcha payvand buyumlar nazorat qilinadi. Tashqi ko‘zdan kechirish ko‘pchilik hollarda etarlicha informativ bo‘lib, nazorat qilishning eng maqsadga muvofiq va operativ usuli hisoblanadi.
Zagotovkani va yig‘ishni nazorat qilish. Ezilgan joylar, chiziqlar, kuygan joylar, zanglangan joylar va sh.k. larni aniqlash (ularning yo‘qligini bilash) uchun payvandlangan materiallar tashqi ko‘zdan kechiriladi. Uchlarning payvandlashga tayyorgarlik sifati va zagotovkalarning yig‘ilishi tekshiriladi. Payvandlash uchun yig‘ilgan detallar (buyumlar) ning asosiy nazorat qilinadigan o‘lchamlariga uchlar orasidagi oraliq va uchlarning o‘tmaslashuvi kiradi – uchma uch birikmalar uchun uchlarni ajratmasdan: uchlar orasidagi oraliq (zazor) uchlarning o‘tmasligi va ajratish burchagi uchlari ajratilgan birikmalar uchun; ustma ust qo‘yish eni va listlar o‘rtasidagi oraliq ustma ust birikmalar uchun; list bilan uch orasidagi oraliq, payvandlanayotgan elementlar orasidagi burchak, shuningdek uchlarning o‘tmaslashishi va og‘ish burchagi tavrli birikmalar uchun; payvandlanayotgan elementlar o‘rtasidagi oraliq va ular orasidagi burchak burchakli birikmalar uchun. Yuqorida ko‘rsatiligan parametrlarni o‘lchash va tekshirish uchun maxsus andozalar yoki universal asbob (1.1-rasm) qo‘llaniladi. Texnik shart yoki belgilangan texnologik jarayondan chetga chiqib payvandlashga yig‘ilgan detallar, uzellar yoki buyumlar brakka chiqariladi. Nazorat qilish vositalari, tartibi va metodikasi ishlab chiqarishning texnologik jarayonida ko‘zda tutiladi.
1.1-rasm. Payvand birikmalarni yig‘ishni tekshirish uchun andoza:
a–uchmauch ulash uchun; b–ustmaust qo‘yib ulash uchun.
|
| |